Document ID: /roh_data/filtered/Bilingualer_Corpus_interleaved-it-rm.jsonl.gz/1537

This is a text translated from Italian to Rumantsch Grischun.
I presupposti per la rendita per il convivente devono venire adeguati

Il Governo grigionese intende adeguare i presupposti che danno diritto al versamento di rendite per il convivente e ha perciò licenziato il relativo messaggio sulla revisione parziale della legge sulla Cassa cantonale pensioni dei Grigioni. L'affare verrà discusso in Gran Consiglio nella sessione di aprile.

Secondo il diritto vigente, i conviventi (non coniugati) superstiti ricevono a determinate condizioni una rendita analoga a quella che riceverebbe il coniuge vedovo. Questa rendita per il convivente ammonta tuttavia solo al 75 percento della pensione vedovile. Nella sessione di giugno 2007, il Gran Consiglio ha accolto un incarico che chiede il riesame di questa rendita per il convivente.

Nel proprio messaggio, il Governo propone ora di estendere il diritto alla rendita per il convivente. A titolo di novità, dovrà poter beneficiare della rendita per il convivente anche il convivente superstite che provvede al sostentamento di almeno un figlio comune, ciò indipendentemente dalla durata della comunione domestica. Per le convivenze dalle quali non sono nati figli in comune verrà mantenuto il criterio dei 5 anni di convivenza. Il Governo intende inoltre rinunciare al presupposto, ancorato nella legge, del sostegno in "notevole misura". Gli aventi diritto non dovranno perciò più inoltrare un contratto di mutuo sostegno per poter beneficiare di una rendita per il convivente. È però necessario che la persona assicurata comunichi per iscritto alla Cassa il nominativo della persona avente diritto alla rendita. Per evitare abusi, le condizioni che danno diritto a una rendita per il convivente devono inoltre essere soddisfatte prima del verificarsi di un evento assicurato.

Per quanto riguarda l'ammontare della rendita per il convivente, il Governo intende mantenerla al 75 percento della pensione vedovile. Secondo il Governo, questa disposizione è giustificata dal fatto che le coppie sposate e le coppie che vivono in concubinato non sono ancora equiparate dal punto di vista fiscale e da quello delle assicurazioni sociali.

Nella revisione parziale della legge sulla Cassa cantonale pensioni dei Grigioni, il Governo prevede inoltre di stralciare senza sostituzione le disposizioni sulla liquidazione parziale. Questa disposizione stabilisce che in caso di uscita collettiva di 100 o più persone venga eseguita una liquidazione parziale. Secondo la dottrina e la prassi attuali delle autorità di vigilanza, questo numero è troppo elevato. A titolo di novità, la Commissione amministrativa della Cassa cantonale pensioni dovrà disciplinare in un regolamento le condizioni e la procedura per la liquidazione parziale.

Il Governo propone infine che alla Commissione amministrativa venga inoltre concessa la competenza per autorizzare piani previdenziali supplementari. La possibilità di offrire altri piani previdenziali oltre al piano principale dà alla Cassa cantonale pensioni migliori opportunità nella concorrenza con altri offerenti.

Persona di riferimento:

Consigliere di Stato Dr. Martin Schmid, Direttore del Dipartimento delle finanze e dei comuni, tel. 081 257 32 13 (dopo le ore 14:00)

Organo: Governo

Fonte: it Cancelleria dello Stato dei Grigioni

13.02.2009
Las premissas per survegnir ina renta per la partenaria u per il partenari da vita duain vegnir adattadas

La regenza grischuna vul adattar las premissas per survegnir ina renta per la partenaria u per il partenari da vita. Ella ha deliberà la missiva correspundenta tar la revisiun parziala da la lescha davart la cassa da pensiun chantunala dal Grischun. Il cussegl grond vegn a tractar la fatschenta en la sessiun d'avrigl.

Tenor il dretg vertent survegn la partenaria u il partenari da vita survivent (che n'è betg maridà) sut tschertas premissas ina renta, analogamain ad in conjugal vaiv. Questa renta per la partenaria u per il partenari importa dentant mo 75 pertschient da la renta per conjugals. En la sessiun da zercladur 2007 ha il cussegl grond acceptà ina incumbensa che pretenda da suttametter questa renta per la partenaria u per il partenari ad in'examinaziun.

En sia missiva propona la regenza ussa d'amplifitgar il dretg sin ina renta per la partenaria u per il partenari da vita. Da nov duain partenarias u partenaris survivents che ston procurar per il mantegniment d'almain in uffant communabel medemamain pudair profitar d'ina renta per la partenaria u per il partenari da vita, e quai independentamain da la durada da la communitad da vita. En cas da partenadis senza uffants communabels vegn mantegnida la durada da la communitad da vita d'almain 5 onns. Plinavant vul la regenza desister da la premissa "sustegn considerabel" ch'è fixada en la lescha. Da nov na ston las persunas che han il dretg d'ina renta betg pli inoltrar in contract da sustegn per survegnir ina renta per la partenaria u per il partenari da vita. Ma i vegn pretendì che la persuna assicurada haja communitgà durant sia vita en scrit a la cassa, tge persuna che ha il dretg da survegnir la renta. Per evitar abus ston las premissas per survegnir ina renta per la partenaria u per il partenari da vita vegnir ademplidas avant l'entrada d'in eveniment assicurà.

Concernent l'import da la renta per la partenaria u per il partenari retegna la regenza ch'el restia a 75 pertschient da la renta per conjugals. Tenor l'avis da la regenza è questa disposiziun giustifitgada perquai che l'egualitad concernent il dretg fiscal ed il dretg d'assicuranza sociala da pèrs maridads visavi pèrs en concubinat n'è betg anc realisada.

En la revisiun parziala da la lescha davart la cassa da pensiun prevesa la regenza er da stritgar senza cumpensaziun las disposiziuns davart la liquidaziun parziala. Questa disposiziun prescriva oz ch'i sto vegnir fatga ina liquidaziun parziala en cas d'ina extrada collectiva da 100 u passa persunas. Tenor la teoria e pratica actuala è questa cifra memia auta per las autoritads da surveglianza. Da nov duai la cumissiun administrativa da la cassa da pensiun chantunala fixar en in reglament las premissas e la procedura en cas d'ina liquidaziun parziala.

La finala propona la regenza che la cumissiun administrativa survegnia er la cumpetenza da permetter ulteriurs plans da prevenziun. Tras la pussaivladad da pudair porscher, ultra dal plan central, anc auters plans da prevenziun, ha la cassa da pensiun chantunala meglras schanzas en la concurrenza cun autras purschidras e cun auters purschiders.

Infurmaziuns:

cusseglier guvernativ dr. Martin Schmid, schef dal departament da finanzas e vischnancas, tel. 081 257 32 13 (da cuntanscher da las 14.00)

Gremi: regenza

Funtauna: rg chanzlia chantunala dal Grischun

13.02.2009